Trafodaeth / Dadl - Materion Moesegol

|  |  |
| --- | --- |
| MDaPh: Iaith, Llythrennedd a Chyfathrebu  Iechyd a Lles | |
| **4 Diben:**  **Dinasyddion moesol, gwybodus sy'n:**   * ymgysylltu â materion cyfoes yn ôl eu gwybodaeth a'u gwerthoedd personol; * yn dangos eu hymrwymiad i gynaladwyaeth y blaned ac yn barod i fod yn ddinasyddion Cymru a'r byd. | |
| HSB: **I, LL a Ch: Mae mynegi ein hunain drwy ieithoedd yn allweddol i gyfathrebu.** | DD:   * Rwy’n gallu adnabod yr iaith briodol ar gyfer gwahanol gynulleidfaoedd a dibenion gan amrywio fy mynegiant, geirfa a naws i ennyn diddordeb y gynulleidfa. * Rwy’n gallu ymateb i safbwyntiau pobl eraill, gan ymofyn eglurhad, strwythuro dadleuon, crynhoi ac esbonio’r hyn rwyf wedi’i glywed, ei ddarllen neu’i weld. * Rwy’n gallu rhyngweithio gydag eraill, siarad ac ysgrifennu am fy meddyliau, teimladau a barn, gan ddangos empathi a pharch |
| I a Ll: Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill. | * Rwy’n gallu adnabod y bydd rhai penderfyniadau rwy’n eu gwneud yn cael effaith hirdymor ar fy mywyd ac ar fywydau pobl eraill. * Rwy’n gallu deall y gall penderfyniadau gael eu gwneud yn unigol ac ar y cyd, ac y gall ystod o ffactorau ddylanwadu arnyn nhw. |
| NyW: Trafod materion moesegol | |

|  |  |
| --- | --- |
| Cyflwyniad: | * Dangoswch y clip fideo ‘fy orangutang yn fy ystafell wely’ * Trafodwch: Beth sy’n digwydd yn clip? Beth yw’r neges? Sut mae’r orangutang yn teimlo? Beth sy’n digwydd i’w cynefin? * Trafodwch y gair ‘moeseg’. Beth yw syniadau’r disgyblion am foeseg? Ydyn nhw’n deall y gair? |
| Prif wers: | Y dasg fydd darllen ychydig o ddatganiadau gwahanol a bydd rhaid i’r disgyblion benderfynu os ydyn nhw’n cytuno neu beidio.  Trefnwch y disgyblion mewn i grwpiau o 4 / 5.  Creuwch bedwar poster ac arnynt y labelwch:   * Cytuno’n Gryf * Cytuno * Anghytuno * Anghytuno’n Gryf   Rhowch y posteri yng nghorneli’r dosbarth ac ar ôl i chi ddarllen y datganiad allan, bydd y plant yn mynd i sefyll yn y cornel sydd yn cynrychioli eu hateb.  Bydd un disgybl o bob grŵp yn adrodd eu hymatebion i weddill y dosbarth.  **Datganiadau Trafod: (Syniadau)**   * Mae gan fodau dynol gyfrifoldeb i ofalu am anifeiliaid y byd a'u hamddiffyn rhag difodiant. * Mae'n iawn dal anifeiliaid a'u defnyddio mewn ymholiadau gwyddonol. * Mae cadw anifeiliaid a’u dal mewn sŵau yn iawn i amddiffyn y rhywogaeth.   Gallech drafod unrhyw fath o gwestiynau sydd o ddiddordeb i’r dosbarth - dilynwch lais y plentyn a gweld i le mae’r sgwrs yn eich arwain !  Cyflwynwch y cwestiwn mawr i’r disgyblion:  A yw’n iawn i gasglu blodau / cerrig / planhigion oherwydd dydyn nhw ddim yn anifeiliaid?  Gall y disgyblion wneud map meddwl o’u syniadau/atebion gwahanol. Gallech annog y disgyblion i feddwl beth yw’r manteision /anfanteision yn deillio o’r cwestiwn. Rhowch amser i’r disgyblion drafod yn eu grwpiau a dod i gasgliad.  Gallech chi gael un o bob grŵp i gyfnewid fel bod y disgyblion yn clywed barn / syniadau arall ac yna dod yn o1l i’r grŵp i drafod beth maent wedi clywed. |
| Her: | * Gallech chi ddefnyddio hetiau DeBono i drefnu’r sgwrs / rhoi safbwyntiau gwahanol i’r disgyblion feddwl amdanynt wrth iddynt ystyried y datganiadau. |
| Diweddglo : | * Grwpiau i adrodd eu casgliadau terfynol nôl i weddill y dosbarth. Gallech annog grwpiau arall i gwestiynu’r grŵp fel bod trafodaeth naturiol yn digwydd o safbwynt y disgyblion. |
| Adnoddau : | [Hysbyseb Iceland: cadwraeth; mae orangutan yn fy ystafell wely.](https://youtu.be/oA10-oZi4Xc) |